The Opening of Misty Beethoven
The Opening of Misty Beethoven (), u Jugoslaviji prikazan kao Oslobađanje Misty Beethoven, je američki pornografski film snimljen 1976. godine u režiji Radleya Metzgera, poznat po tome što se navodi kao jedno od najboljih ostvarenja tzv. Zlatnog doba pornografskog filma 1970-ih.

Osim pornografiji, po žanru pripada i komediji, a scenario je inspiriran popularnim teatarskim komadom Pygmalion irskog pisca Georgea Bernarda Shawa. Naslovna protagonistica, čiji lik tumači Constance Money, je "sirova" ulična prostitutka koju seksolog (čiji lik tumači Jamie Gillis), angažira za eksperiment prilikom koga treba zavesti gej umjetnika (čiji lik tumači Calvin Culver).

The Opening of Misty Beethoven je napravljen u jeku seksualne revolucije, odnosno u vrijeme kada su porno-producenti još eksperimentirali sa sadržajima koje bi publika mogla prihvatiti; u ovom slučaju je to bio motiv "fluidnosti" seksualne orijentacije kod muškaraca, te The Opening, bio široko distribuirani film koji sadrži scenu žensko-muškog pegginga. Tadašnjim kritičarima je, međutim, pažnju privukao zbog toga što je, slično kao i druga poznata ostvarenja "Zlatnog doba", iskazivao ozbiljne umjetničke ambicije svojih autora, a što se odrazilo i kroz neobični stil režije pod uticajem francuskog Novog vala, ali i izuzetan trud pri pisanju scenarija i replika likova, koji je odao uticaj romantičnih komedija.

U Jugoslaviji je bio prikazan u kino-dvoranama krajem 1980-ih.

Uloge
 Constance Money ... Misty Beethoven
 Jamie Gillis ... Dr. Seymour Love
 Calvin Culver (alias Casey Donovan) ... Jacque Beudant, trgovac umjetninama
 Jacqueline Beudant ... Geraldine Rich
 Gloria Leonard ... Barbara Layman
 Terri Hall ... Tanya

Izvori

Vanjske veze
 The Opening of Misty Beethoven at  MUBI (related to The Criterion Collection)
 .
 The Opening of Misty Beethoven at the Adult Film Database.
 The Opening of Misty Beethoven − review/RockShockPop.

Američki filmovi
Pornografski filmovi
Filmske komedije